Hindiston Harbiy-dengiz kuchlari Arab dengizida harakatlanish vaqtida halokatga uchragan savdo kemasidan 19 kishini qutqardi. Bu haqda Hindiston Mudofaa vazirligining feysbukdagi sahifasida xabar berilgan. Qayd etilishicha, qutqarilganlarning barchasi ekipaj a’zolari bo‘lishgan. Xabarda aniqlik kiritilishicha, bu kema Mumbay qirg‘og‘idan 40 km masofada qutqaruv signalini yubora boshlagan. Ijtimoiy tarmoqlarda qutqaruv amaliyoti aks etgan videolavhalar joylashtirilgan.